nahid-hub/BLUGE-bengali-wikipedia-section-title-prediction huggingface dataset:
এমএলএম ব্যবসায় যুক্তরাষ্ট্রের ৫০টি রাজ্যে পরিচালিত হয়। এই ব্যবসায়সমূহ "এফিলিয়েট মার্কেটিং" বা "হোম-বেজড বিজনেস ফ্রাঞ্চাইজিং" নামে পরিচালিত হয়। যার মধ্যে কিছু পিরামিড পদ্ধতির ব্যবসায় নিজেদের আইনগতভাবে বৈধ বলে দাবী করে। কিছু সূত্রে বলা হয় বৈধতা থাকলেও সকল এমএলএম পিরামিড পদ্ধতির ব্যবসায়।

মার্কিন যুক্তরাষ্ট্রের ফেডারেল ট্রেড কমিশন (এফটিসি) অনুসারে: "মাল্টি লেভেল মার্কেটিংয়ের পরিকল্পনা হল নতুন বণ্টনকারী নিয়োগের জন্য কমিশন প্রদান করা। এসব প্রকৃতপক্ষে অবৈধ পিরামিড পদ্ধতি। পিরামিড পদ্ধতি বিপজ্জনক। কারণ নতুন বণ্টনকারী নিয়োগের জন্য কমিশন প্রদানের পরিকল্পনা ভেস্তে যাবে যখন নতুন বণ্টনকারী নিয়োগ করা যাবে না। এছাড়া এই পরিকল্পনা ভেস্তে যাবে কারণ উপরের সারির কয়েক জন ছাড়া বাকি সবাইকে খালি হাতে ফিরতে হবে।"

২০০৪ সালে ডিরেক্ট সেলিং অ্যাসোসিয়েশনে স্টাফ এডভাইজরি পত্রে এফটিসি বলে:সাম্প্রতিক কয়েক বছরে বেশ কিছু ব্যক্তিগত বা অভ্যন্তরীণ ভোগের বিষয় উঠে এসেছে। এমনকি, মাল্টি লেভেল ব্যবসায়ে অভ্যন্তরীণ ভোগের পরিমাণ এটি নিশ্চিত করে না যে এফটিসি পিরামিড পদ্ধতির এই পরিকল্পনাকে গ্রহণ করবে কিনা। এফটিসির জন্য গুরুত্বপূর্ণ বিষয় হল সকল অংশগ্রহণকারীদের কমিশ্ন প্রদানের জন্য যে আয়ের প্রয়োজন তা কি পণ্য বা সেবা বিক্রয় থেকে আসছে নাকি সেই বিক্রয় শুরু অর্থ উপার্জনের জন্য পণ্য বা সেবার স্বত্ব হস্তান্তর।
ফেডারেল ট্রেড কমিশন সাবধান করে দিয়ে বলে, "সকল মাল্টি লেভেল মার্কেটিং পরিকল্পনা বৈধ নয়। কিছু পিরামিড পদ্ধতির। তাই এমন কোন ব্যবসায়ের জড়ানোর উচিত নয় যেখানে অর্থ প্রকৃত ভোক্তার নিকট পণ্য বিক্রয় থেকে নয় আসে বণ্টনকারী নিয়োগ থেকে।"

সঠিক অনুচ্ছেদ শিরোনাম কোনটি?
titleA. আয়
titleB. সমালোচনা
titleC. প্রতিষ্ঠা
titleD. যুক্তরাষ্ট্র
উত্তর: titleD
জার্মান মানচিত্রবিদ মার্টিন ওয়াল্ডসিমুলার এবং ম্যাথিয়াস রিংম্যান, ইতালীয় পরিব্রাজক আমিরিগো ভেসপুচ্চির নামানুসারে এই অঞ্চলটির নামকরণ করেন দ্যা আমেরিকাস। ভেসপুচ্চি ১৯৪৭ এবং ১৫০২ সালের কোন এক সময়ে দক্ষিণ আমেরিকা পরিভ্রমণ করেন, তিনি ছিলেন প্রথম ইউরোপিয়ান পরিব্রাজক যিনি আমেরিকা এসেছিল। তার মতে, আমেরিকা, ওয়েস্ট ইন্ডিজ এ নয়, বরং এটি একটি স্বতন্ত্র ভূমি যেটি ইউরোপিয়ানদের কাছে অজানা ছিল। ১৫০৭ সালে, ওয়াল্ডসিমুলার প্রদত্ত পৃথিবীর মানচিত্রে তিনি বর্তমান দক্ষিণ আমেরিকার ব্রাজিল অংশটিকে সর্বপ্রথম "আমেরিকা" নামকরণ করেন। তিনি তার "কসমোগ্রাফি ইনট্রোডাকটো" বইয়ে এই নামকরণের কারণ যুক্তিপূর্ণ ব্যাখ্যা সহ বর্ণনা করেন এভাবে:

" (অর্থঃ পরিব্রাজক ্আমেরিকাস হতে বর্ণিত .. এটি ছিল আমেরিকাসের ভূমি, নাম আমেরিকা।)।

ওয়াল্ডসিমুলারের নামকরণের পর এটা নিয়ে আর কেউ আপত্তি জানায়নি। যদিও তিনি ভেসপুচ্চির ল্যাটিন নামানুসারে (আমেরিকাস ভেসপুচ্চিয়াস), নামকরণ করেছিলেন তথাপি "ইউরোপা", "এশিয়া" এবং "আফ্রিকা"র মতো স্ত্রীবাচক নামকরণ করে "আমেরিকা" নামে বদলে ফেলা হয়।

পরবর্তিতে অন্যান্য মানচিত্রবিদরা উত্তরের শেষ বিন্দু পর্যন্ত মহাদেশের নাম "আমেরিকা" প্রদান করে। ১৫৩৮ সালে, জেরার্ড মার্কেটোর তার প্রণিত মানচিত্রে পৃথিবীর পশ্চিম গোলার্ধের পুরোটাকেই "আমেরিকা" নামে চিহ্নিত করেন।

আমেরিকার নামকরণ নিয়ে কিছুটা বিতর্ক রয়েছে। অনেকের মতে আমেরিকার নামকরণ "আমেরিগো ভেসপুচ্চি"র নামানুসারে হয়েছে, যদিও এই তত্ত্বে অনেকে বিশ্বাসী নয়। ১৯৪৯ সালে, রিকার্ডো পাল্মা একটি ব্যাখ্যা উপস্থাপন করেন, মধ্য আমেরিকার আমেরিক পর্বতমালা এবং দক্ষিণ আমেরিকা উভয়য়েরই আবিস্কারক ভেসপু্চ্চি যা কিনা ক্রিস্টোফার কলোম্বাস এর আবিস্কারের সাথে মিলে গেছে।

আলফ্রেড ই. হুডের ১৯০৮ সালের তত্ত্ব মতে- মহাদেশগুলোর নামকরণ করা হয় রিচার্ড আমরিক নামের এক ব্রিস্টলের অধিবাসী বণিকের নামানুসারে, কেননা তিনি ১৪৯৭ সালে জন কবেট এর ইংল্যান্ড থেকে নতুন এলাকা আবিস্কারের প্রকল্পে অর্থায়ন করেন। আরেকটি বিস্তারিত ব্যাখ্যায় বলা হয় আমেরিকার নামকরণ করা হয়েছিল একজন স্পানিশ নাবিক যিনি কিনা প্রাচিন ভিসিগোথিক গোষ্ঠীর আমেরিক। আরেকটি ব্যাখ্যায় বলা হয় আদিবাসী আমেরিকান ভাষার শব্দ থেকেই মহাদেশটির নামকরণ করা হয়েছে।

সঠিক অনুচ্ছেদ শিরোনাম কোনটি?
titleA. ব্যাপ্তি
titleB. বুৎপত্তি
titleC. অঞ্চলসমূহ
titleD. জনসাধারণ
উত্তর: titleB
১৯১৪ সালে ইস্তানবুল থেকে ফেরার সময় ফয়সাল বিন হুসাইন তার পিতা হুসাইন বিন আলীকে ক্ষমতাচ্যুত করা হবে এমন সংবাদ পান। এরপর তিনি গোপন আরব সংগঠন আল-ফাতাত ও আল-আহাদের সাথে আলাপ পুনরায় শুরু করার জন্য দামেস্ক যান। এসময় ফয়সান তাদের বিপ্লবী আন্দোলনে যুক্ত হন। এসময় তাকে “দামেস্ক প্রটোকল” নামক নথি প্রদর্শন করা হয়। এতে উল্লেখ ছিল যে আরবরা যুক্তরাজ্যের অনুকূলে বিদ্রোহ করলে যুক্তরাজ্য আরব স্বাধীনতায় সমর্থন দেবে এবং আরব অঞ্চলের সীমানা তুরস্কের দক্ষিণ সীমানায় তোরোস পর্বতমালার কাছে ৩৭তম সমান্তরাল থেকে পূর্বে পারস্য ও পারস্য উপসাগর পশ্চিমে ভূমধ্যসাগর ও দক্ষিণে আরব সাগর নিয়ে গঠিত হবে।

১৯১৪ সালের এপ্রিলের প্রথমদিকে আবদুল্লাহ বিন হুসাইন কায়রোর ব্রিটিশ হাইকমিশনারের কাছে জানতে চান যে আরবরা বিদ্রোহ করলে ব্রিটিশদের আচরণ কীরূপ হবে। ব্রিটিশরা এতে নেতিবাচক উত্তর দেয়। তবে ১৯১৪ সালের ১১ নভেম্বর জার্মানির পক্ষে প্রথম বিশ্বযুদ্ধে উসমানীয়রা যোগ দেয়ায় ব্রিটিশদের নীতিতে বদল আসে।

১৯১৫ সালের জুনে তাইফে হুসাইন ও তার পুত্রদের সাথে আলোচনা অনুষ্ঠিত হয়। এতে হুসাইন বিন আলী বিদ্রোহের বিপক্ষে অবস্থান নেন, ফয়সাল সতর্ক থাকার পরামর্শ দেন এবং আবদুল্লাহ কাজ শুরু করার মত প্রদান করেন ও তার পিতাকে হেনরি ম্যাকমাহন সাথে সহযোগিতা করার জন্য উৎসাহিত করেন। হুসাইন বিন আলি ১৯১৬ সালের জুনে সশস্ত্র বিদ্রোহ শুরুর দিন স্থির করেন এবং কায়রোর ব্রিটিশ হাইকমিশনার স্যার হেনরি ম্যাকমোহনের সাথে আলোচনা শুরু করেন।

সঠিক অনুচ্ছেদ শিরোনাম কোনটি?
titleA. দামেস্ক প্রটোকল
titleB. ত্রি প্রতিশ্রুত ভূমি
titleC. আরব বিদ্রোহ
titleD. প্রথম বিশ্বযুদ্ধের পর
উত্তর: titleA
১৯৫৭ থেকে ১৯৮৩ সময়কালে গ্ল্যামারগনের পক্ষে প্রায় তিন দশককাল প্রথম-শ্রেণীর ক্রিকেটে অংশগ্রহণ করেছেন অ্যালেন জোন্স। এছাড়াও, ওয়েস্টার্ন অস্ট্রেলিয়া, নাটাল ও নর্দার্ন ট্রান্সভালের প্রতিনিধিত্ব করেছেন তিনি। তবে, টেস্ট ক্রিকেটে অংশগ্রহণের সুযোগ ঘটেনি তার। টেস্ট ক্রিকেটে অংশগ্রহণ বাদে সর্বাধিকসংখ্যক প্রথম-শ্রেণীর রান সংগ্রহের রেকর্ড গড়েছেন তিনি। ৩১ জুলাই, ১৯৫৭ তারিখে গ্লুচেস্টারশায়ারের বিপক্ষে প্রথম-শ্রেণীর ক্রিকেটে অভিষেক ঘটে তার।

সোয়ানসি থেকে আগত স্থানীয় ক্রিকেটার অ্যালেন জোন্স ১৯৫৭ সালে প্রথমবারের মতো গ্ল্যামারগনের পক্ষে খেলেন। দুই বছর জাতীয় সেবায় নিজেকে নিয়োজিত রাখার পর ১৯৬০ সাল থেকে কাউন্টি দলের নিয়মিত সদস্য হিসেবে খেলতে থাকেন। ১৯৬১ সালে প্রথমবারের মতো সহস্রাধিক রানের মাইলফলক স্পর্শ করতে সক্ষম হন। ১৯৬২ সালে কাউন্টি ক্যাপ লাভ করেন। এরপর থেকে ১৯৮৩ মৌসুম শেষে অবসর গ্রহণের পূর্ব-পর্যন্ত দলের অবিচ্ছেদ্য অঙ্গ ছিলেন তিনি।

ব্যাটিংয়ের ধারাবাহিকতা ও বিশ্বাসযোগ্যতা অর্জনের ফলাফল হিসেবে ১৯৬৯ সালের চ্যাম্পিয়নশীপের শিরোপা লাভ করে গ্ল্যামারগন দল। তবে, ১৯৭০-এর দশকে খুব কমই দলকে সহায়তা করতে পেরেছেন অ্যালেন জোন্স।

১৯৭৭ ও ১৯৭৮ সালে গ্ল্যামারগনের অধিনায়কের দায়িত্বে ছিলেন অ্যালেন জোন্স। পূর্ববর্তী মৌসুমে কাউন্টি দলকে প্রথমবারের মতো লিস্ট এ ক্রিকেটের জিলেট কাপ প্রতিযোগিতায় শিরোপা লাভের স্বীকৃতিস্বরূপ ১৯৭৮ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. ব্যক্তিগত জীবন
titleC. বহিঃবিশ্ব একাদশ
titleD. অর্জনসমূহ
উত্তর: titleA
১৬৪৮ খ্রিস্টাব্দে ওয়েস্টফালিয়ার শান্তিচুক্তি, যা ত্রিশ বছরের যুদ্ধ শেষ করে, এই নিয়মটি প্রতিষ্ঠা করে যে যুদ্ধবন্দীদের মুক্তিযুদ্ধের শেষে মুক্তিপন ছাড়াই মুক্ত করা উচিত এবং তাদেরকে তাদের মাতৃভূমিতে ফিরে যাওয়ার অনুমতি দেওয়া উচিত। 

সেখানে প্যারোলের অধিকার, ফরাসি ভাষার "কথোপকথনের" বিকাশ ঘটে, যার মধ্যে একজন বন্দী অফিসার তার যুদ্ধাস্ত আত্মসমর্পণ করে এবং বিশেষ সুযোগের বিনিময়ে একজন ভদ্রলোক হিসেবে তার কথা রাখেন। তিনি যদি পালিয়ে যাওয়ার শপথ না করে থাকেন তবে তিনি আরও ভাল আবাসন এবং কারাগারের স্বাধীনতা অর্জন করতে পারেন। যদি তিনি যাদের হাতে বন্দী হয়েছিলেন তাদের জাতির বিরুদ্ধে যুদ্ধ বন্ধ করার শপথ করেন, তবে তাকে ফেরত পাঠানো বা বিনিময় করা যেতে পারে তবে সামরিক বাহিনীতে তার প্রাক্তন বন্দীদের বিরুদ্ধে সেবা করতে তাকে কাজে লাগানো যেতে পারে।

সঠিক অনুচ্ছেদ শিরোনাম কোনটি?
titleA. আধুনিক যুগে
titleB. বন্দী বিনিময়
titleC. হাঙ্গেরিয়গণ
titleD. অধিকার
উত্তর: titleA
আইনপেশার পাশাপাশি তিনি রাজনীতিতেও অংশ নেন। তিনি প্রথমে কংগ্রেস ও পরে মুসলিম লীগে যোগ দেন। তিনি আঞ্জুমানে ইসলামিয়ার সম্পাদক ছিলেন। খিলাফত ও অসহযোগ আন্দোলনে তিনি অংশগ্রহণের কারণে তাকে কারারুদ্ধ করা হয়েছিল। ১৯২০ সাল থেকে ব্রিটিশ সরকার ভোটাধিকার সম্প্রসারণ শুরু করলে তিনি গুরুত্বপূর্ণ ব্যক্তিত্ব হয়ে উঠেন। ১৯২৬ সালে কংগ্রেসপন্থি মুসলিম জমিদারকে পরাজিত করে তিনি বঙ্গীয় আইন পরিষদের সদস্য নির্বাচিত হন।

১৯৩৭ সালের নির্বাচনে তমিজউদ্দিন আহমেদ তার প্রতিদ্বন্দ্বী কংগ্রেসের হুমায়ুন কবিরকে পরাজিত করেন। এ কে ফজলুল হকের প্রজাপার্টি‌ ও মুসলিম লীগের জোট সরকার তাকে গ্রহণ না করায় তিনি স্বাধীন প্রজা সমিতি প্রতিষ্ঠা করেন এবং আইন পরিষদের কংগ্রেস নেতা শরৎ বসুর সাথে আলাপ শুরু করেন। ১৯৩৮ সালের জুনে "বেঙ্গল টেনেন্সি এমেন্ডমেন্ট বিল" কেন্দ্র করে কংগ্রেস হক মন্ত্রিসভাকে নিয়ে অনাস্থা প্রস্তাব দিলে তমিজউদ্দিন খান তা সমর্থন করেন। তবে প্রস্তাবটি ব্যর্থ হয়। এরপর শেরে বাংলা তাকে মন্ত্রীসভায় ঔষধ ও জনস্বাস্থ্য দপ্তরের দায়িত্ব দেন। পরে তাকে কৃষি ও শিল্প দপ্তরের দায়িত্ব দেয়া হয়।

১৯৪১ সালে প্রজাপার্টি‌ ও মুসলিম লীগের মধ্যে ফাটল দেখা দেয়ার পর শামাপ্রসাদ মুখোপাধ্যায়ের সাথে ফজলুল হক দ্বিতীয় জোট সরকার গঠন করেন। এসময় অন্যান্য মুসলিম লীগ সদস্যদের সাথে তমিজউদ্দিন খান আইন পরিষদে বিরোধী দলে যোগ দেন। পরবর্তীতে নাজিমউদ্দিনের নেতৃত্বে গঠিত নতুন জোট সরকারে তমিজউদ্দিন শিক্ষামন্ত্রী হন। ১৯৪৫ সালে আইন পরিষদ ভেঙে যায়।

সঠিক অনুচ্ছেদ শিরোনাম কোনটি?
titleA. পাকিস্তানের স্পিকার
titleB. প্রারম্ভিক জীবন
titleC. মৃত্যু
titleD. রাজনীতি
উত্তর: titleD
সপ্তদশ শতাব্দীর শেষভাগে বর্তমান কলকাতা অঞ্চলটি সুতানুটি, গোবিন্দপুর ও ডিহি কলিকাতা নামে তিনটি গ্রামে বিভক্ত ছিল। গ্রাম তিনটি ছিল বাংলার নবাবের প্রত্যক্ষ শাসনাধীনে। এই সময় প্রবল প্রতিদ্বন্দ্বী ওলন্দাজ, পর্তুগিজ ও ফরাসি শক্তিগুলিকে প্রতিহত করার উদ্দেশ্যে ইংরেজ কর্তৃপক্ষ গোবিন্দপুরে একটি দুর্গনির্মাণের পরিকল্পনা করেন। ১৭০২ সালে ফোর্ট উইলিয়াম দুর্গের নির্মাণকার্য সমাপ্ত হয়। এই দুর্গটি ছিল একাধারে একটি সেনানিবাস ও আঞ্চলিক সেনা কার্যালয়। কলকাতা "প্রেসিডেন্সি সিটি" ঘোষিত হয় এবং পরে বাংলা প্রেসিডেন্সির সদরে পরিণত হয়। এই সময় ফরাসি বাহিনীর সঙ্গে কোম্পানির ছোটোখাটো সংঘর্ষ লেগেই থাকত। ফরাসিদের ঠেকাতে ১৭৫৬ সালে কোম্পানি ফোর্ট উইলিয়াম দুর্গের সংস্কার শুরু করে। বাংলার তদনীন্তন নবাব সিরাজদ্দৌলা এই সামরিক আয়োজনের প্রতিবাদ জানালেও ইংরেজ কর্তৃপক্ষ তাতে কর্ণপাত করেননি। ক্ষুব্ধ সিরাজ এরপর কলকাতা আক্রমণ করে দুর্গ দখল করে নেন এবং ইংরেজদের কলকাতা থেকে বিতাড়িত করেন। এরপরই ইংরেজরা কুখ্যাত অন্ধকূপ হত্যার গল্প রটনা করে। অবশ্য এক বছর পরে রবার্ট ক্লাইভের নেতৃত্বে কোম্পানির বাহিনী কলকাতা পুনরুদ্ধার করতে সক্ষম হয়েছিল। ১৭৭২ সালে কলকাতা ব্রিটিশ ভারতের রাজধানী ঘোষিত হয়। পরবর্তীকালে ১৮৬৪ সাল থেকে ভারতের গ্রীষ্মকালীন রাজধানী অধুনা উত্তরাখণ্ড রাজ্যের শৈলশহর সিমলায় সাময়িকভাবে স্থানান্তরিত করার রেওয়াজ শুরু হয়। ঊনবিংশ শতাব্দীর প্রথম ভাগে কলকাতার চারপাশের জলাভূমিগুলি বুজিয়ে ফেলা হয়। হুগলি নদীর তীরবর্তী অঞ্চলে গড়ে ওঠে গভর্নমেন্ট প্লেস বা অফিসপাড়া। লর্ড ওয়েলেসলির (গভর্নর-জেনারেল ১৭৯৭-১৮০৫) শাসনকালে শহরের উল্লেখযোগ্য বৃদ্ধি ঘটেছিল। তার আমলেই কলকাতার অধিকাংশ সরকারি ভবনের নির্মাণকার্য শুরু হয়। এই ভবনগুলির বিশালতা ও স্থাপত্যসৌকর্যই কলকাতাকে "প্রাসাদ নগরী" বা "সিটি অফ প্যালেসেস" সম্মান প্রদান করেছিল। অষ্টাদশ ও ঊনবিংশ শতাব্দীতে ব্রিটিশ ইস্ট ইন্ডিয়া কোম্পানির আফিম ব্যবসার অন্যতম কেন্দ্রও ছিল কলকাতা। স্থানীয়ভাবে উৎপাদিত আফিম কলকাতায় নিলামে উঠত এবং তারপর জাহাজবন্দী করে তা চীনে পাঠানো হত।

সঠিক অনুচ্ছেদ শিরোনাম কোনটি?
titleA. দক্ষিণ কলকাতা
titleB. জেলা প্রশাসন ও আইন-শৃঙ্খলা
titleC. নগরাঞ্চলের গঠন
titleD. সপ্তদশ ও অষ্টাদশ শতাব্দী
উত্তর: titleD
তার জীবনীশক্তি ও কর্মোদ্যম ছিল প্রচন্ড দানবীয় রকমের । ভালো শিকারি ছিলেন এবং ভয়ংকর একগুয়ে স্বভাবের ছিলেন। একবার ভালুক শিকারে গিয়েছিলেন, একটা ভালুক থাবা মেরে চোখের নিচে থেকে বাঁদিকের গাল ছিড়ে নামিয়ে দেয়; দুই সপ্তাহ পরে ভালো হয়ে তিনি ফের শিকারে যান এবং ঐ ভালুকটিকে বধ করেন। বন্ধু-বান্ধব বা সমাজ কী বলবে সেদিকে ভ্রুক্ষেপ না করে নিজে যা উচিত এবং ন্যায্য বলে ভেবেছেন তাই করেছেন সবসময়। শান্ত-সুবোধ প্রকৃতির ছিলেন না, যৌবনে প্রচুর ধার-দেনা করেছেন এবং বিষয় সম্পত্তি নষ্ট করেছেন।পাদ্রী-পুরুতদের বিরুদ্ধে কথা বলেছেন, তাদের সমালোচনা করেছেন, এবং তার শাস্তি স্বরূপ যাজক সম্প্রদায় ঘোষণা করেছেন যে, তলোস্তয় কে খ্রিস্ট ধর্ম থেকে বহিষ্কার করা হল, তিনি আর খ্রিস্টান বলে গণ্য হবেন না। এর উত্তরে তিনি বলেছিলেন যে যারা ঈশ্বর ও যীশুকে নিয়ে ব্যবসা করে তাদের চেয়ে তিনি সহস্র গুণ বেশি ধার্মিক খ্রিস্টান। তিনি যখন মারা যান তখন পাদ্রী-পুরুতদের দল ভিড় করে এসেছিলেন, কিন্তু কাউকেই কাছে ঘেঁষতে দেওয়া হয় নি; এবং দেশের ও বিদেশের হাজার হাজার শোকার্ত মানুষ কোনো ধর্মীয় অনুষ্ঠান ছাড়াই তার শবযাত্রায় শামিল হয়ে তাকে সমাহিত করে। অন্যদিকে, সম্রাটের স্বৈরাচারী শাসনের বিরুদ্ধে তিনি সর্বদাই মুখর ছিলেন, স্বনামে ও বেনামে দেশের ভিতরে ও বাইরে জার-শাসনের সমালোচনা করে লেখা ছাপিয়েছেন; কিন্তু শাসক গোষ্ঠী ভয়ে তার বিরুদ্ধে কোন শাস্তিমূলক ব্যবস্থা নেয়নি, পাছে তাদের যদি আরো দুর্নাম এবং কেলেংকারীর বোঝা বইতে হয়। নিজের জমিদারিতে দরিদ্র চাষাদের ছেলে-মেয়েদের জন্য স্কুল খুলেছিলেন, তাতে নিজে পড়িয়েছিলেন। দেশে দুর্ভিক্ষ হলে আক্রান্ত অঞ্চল সরেজমিনে ঘুরে ঘুরে দেখে বেড়িয়েছিলেন। সরকারের বিরুদ্ধে ঔদাসীন্যের অভিযোগ এনেছেন, আদমশুমারীতে অংশ নিয়েছেন। আইনের নামে বিচারের প্রহসন কিভাবে হয় তার প্রত্যক্ষ অভিজ্ঞতা সঞ্চয়ের জন্য দিনের পর দিন আদালত আর জেলখানায় ঘুরেছেন। এমন সততা ও সামাজিক দায়িত্ববোধ বিস্ময়কর। তার মনের গড়ন ছিলো ভাবুকের, দার্শনিকের। সে জন্যই তিনি যখন গল্প-উপন্যাস-নাটক ইত্যাদি সৃজনশীল সাহিত্য রচনা করতে শুরু করলেন, সেখানে কোথাও অবাস্তব রোমান্টিক কল্পনা আমরা দেখতে পাই না। তিনি সেসব মানুষ, সামাজিক স্তর বা জীবনযাত্রার ছবিই তার কাহিনী তে এঁকেছেন যা তিনি নিজে দেখেছেন। তার অভিজ্ঞতার পরিধিও ছিলো বিশাল-সমাজের সবচেয়ে নিচু তলার মানুষ থেকে শুরু করে রাজদরবারের লোকজনের সাথে তিনি মিশতে পারতেন। তিনি দীর্ঘজীবন লাভ করেছিলেন এবং নানা কারণে তার শিল্পী জীবনের সবটুকুই অশান্তির মধ্যে কেটেছে। এই অশান্তির একটি প্রধান কারণ ছিলো- সমাজে বা সভ্যতায় প্রচলিত কোন বিশ্বাস বা রীতিনীতি তিনি বিনা প্রশ্নে মেনে নেননি।

সঠিক অনুচ্ছেদ শিরোনাম কোনটি?
titleA. শিক্ষা জীবন
titleB. ব্যক্তিজীবন
titleC. শেষজীবন ও মৃত্যু
titleD. চলচ্চিত্র
উত্তর: titleB
১৯৬১ সালে ডারবানে সফরকারী নিউজিল্যান্ড দলের বিপক্ষে তার টেস্ট অভিষেক ঘটে। ঐ টেস্টের দ্বিতীয় ইনিংসে ছয় উইকেট দখল করেছিলেন। ১৯৬০-এর দশকে তিনি দক্ষিণ আফ্রিকার শীর্ষস্থানীয় বোলার ছিলেন। তন্মধ্যে ১৯৬২ থেকে ১৯৭০ সাল পর্যন্ত প্রত্যেক টেস্টেই তার দৃপ্ত পদচারণা ছিল।

১৯৬৩-৬৪ মৌসুমে ট্রেভর গডার্ডের নেতৃত্বাধীন স্প্রিংবকদের সাথে অস্ট্রেলিয়া গমন করেন। এ পর্যায়ে স্বীয় ভ্রাতা গ্রেইম পোলক এবং পিদি ভ্রাতৃদ্বয় - টনি পিদি ও ডেভিড পিদি’র সাথে একত্রে খেলেন। এটিই এক টেস্টে কোন দলের পক্ষে দুই জোড়া ভ্রাতৃদ্বয়ের একযোগে খেলায় অংশগ্রহণ ছিল। খেলোয়াড়ী জীবনের উল্লেখযোগ্য দিক ছিল ১৯৬৫ সালের ট্রেন্ট ব্রিজ টেস্ট। ঐ টেস্টে স্বাগতিক ইংল্যান্ডের বিপক্ষে দুই ভাইয়ের ক্রীড়াশৈলী অতীব প্রশংসনীয় ছিল। খেলায় পিটার ৫/৫৩ ও ৫/৩৪ এবং গ্রেইম ১২৫ ও ৫৯ রান সংগ্রহ করেছিলেন। বলাবাহুল্য ঐ টেস্টে দক্ষিণ আফ্রিকা দল জয়লাভ করে।

সঠিক অনুচ্ছেদ শিরোনাম কোনটি?
titleA. অবসর
titleB. প্রারম্ভিক জীবন
titleC. সম্মাননা
titleD. খেলোয়াড়ী জীবন
উত্তর: titleD
দ্বিতীয় পর্যায়ভুক্ত অ্যামেনোরিয়ার একটি সাধারণ কারণ হল স্তন্যপান করানো, এবং প্রায়ই এই অবস্থা ছয় মাস ধরে স্থায়ী হয়। স্তন্যপান করানো সাধারণত ল্যাক্টেশনাল অ্যামেনোরিয়ার থেকে বেশিদিন স্থায়ী হয়, এবং অ্যামেনোরিয়ার স্থিতিকাল, কত ঘন ঘন একটি মহিলা স্তন্যপান করান তার উপর নির্ভর করে পরিবর্তিত হয়। ল্যাক্টেশনাল অ্যামেনোরিয়া পরিবার পরিকল্পনার একটি পদ্ধতি হিসাবে সমর্থিত হয়েছে, বিশেষ করে উন্নয়নশীল দেশে যেখানে গর্ভনিরোধের অন্যান্য পদ্ধতি নেওয়ার সুযোগ সীমিত হতে পারে। উন্নয়নশীল দেশে স্তন্যপান করানো জন্ম নিয়ন্ত্রণ বা গর্ভনিরোধক ব্যবহারের মত অন্য কোন পদ্ধতির তুলনায় একটি বহুল প্রচলিত গর্ভ নিরোধের উপায়। ল্যাক্টেশনাল অ্যামেনোরিয়া প্রসবের পর প্রথম ছয় মাসে গর্ভাবস্থা প্রতিরোধ করার পদ্ধতি হিসাবে ৯৮% কার্যকর।

সঠিক অনুচ্ছেদ শিরোনাম কোনটি?
titleA. প্রাথমিক অ্যামেনোরিয়া
titleB. স্তন্যপান করানো
titleC. সেলিয়াক রোগ
titleD. কম ওজন
উত্তর: titleB
কান্দাপাড়া পতিতালয়ে মোট ঘর আছে প্রায় ৮০০টি। এখানে প্রায় ৯০০ জন যৌনকর্মী বসবাস করেন। এখানে বসবাস ও পতিতাবৃত্তিকে পেশা হিসেবে গ্রহণ করার জন্য একজন মহিলাকে আদালতে উপস্থিত হয়ে একটি হলফনামা জমা দিতে হবে এই মর্মে যে, তারা তাদের নিজস্ব পছন্দ ও জোরজবরদস্তি ছাড়াই পতিতাবৃত্তিকে পেশা হিসেবে বেছে নিয়েছে এবং তারা অন্য কোন পেশা খুঁজে পেতে অসমর্থ। বৈধ যৌনকর্মীর সংখ্যা ৯০০ জন বলা হলেও বাস্তবে এই সংখ্যা অনেকগুণ বেশি হবে। ২০১৪ সালে তাদেরকে জোরপূর্বক উচ্ছেদ করা হয়। যারা মনে করেন পতিতাবৃত্তিও একজন পেশা হতে পারে, এমন কিছু সংগঠন এই উচ্ছেদের বিরুদ্ধে আন্দোলন শুরু করে। ২০১৪ সালের শেষের দিকে বাংলাদেশ ন্যাশনাল ওমেন লয়ার্স এসোসিয়েশন যৌনকর্মীদের উচ্ছেদকে অবৈধ কর্মকান্ড বলে বাংলাদেশের উচ্চ আদালতের আশ্রয় নেয়। আদালত তাদের আবেদনের পক্ষে রায় দেন। ফলে কান্দাপাড়ার যৌনকর্মীরা তাদের পুরনো আবাস ও পেশা ফিরে পায়। বর্তমানে কান্দাপাড়া পতিতালয়টি ২ মিটার দেয়াল দিয়ে ঘিরে দেয়া হয়েছে। এর ভেতরে মূল পতিতালয়টি অবস্থিত। মূল পতিতালয়ের ভেতরে সরু রাস্তা রয়েছে, রাস্তার পাশ দিয়ে বিভিন্ন দোকান আছে।
সঠিক অনুচ্ছেদ শিরোনাম কোনটি?
titleA. সামাজিক দৃষ্টিভঙ্গি এবং হামলা
titleB. বর্ণনা
titleC. অবস্থান
titleD. সান্দ্রা হোইনের আলোকচিত্র
উত্তর: titleB
কাজী আরেফের পৈত্রিক নিবাস কুষ্টিয়া জেলার মীরপুর উপজেলার খয়েরপুর গ্রামে। ১৯৪৭ সালে দেশ ভাগের পর বাবার সাথে ঢাকায় চলে আসেন। ১৯৬০ সালে পুরান ঢাকার কলেজিয়েট স্কুল থেকে মেট্রিকুলেশন পাশ করেন। পরে জগন্নাথ কলেজে উচ্চমাধ্যমিক শ্রেণিতে ভর্তি হন এবং সেখান থেকে ১৯৬৬ সালে বি এস-সি ডিগ্রি অর্জন করেন। এরপর তিনি ঢাকা বিশ্ববিদ্যালয়ে ভূগোল বিভাগে স্নাতকোত্তর শ্রেণিতে ভর্তি হন। পাকিস্তান সরকার বিরোধী আন্দোলনের কারণে তিনি কালো তালিকাভুক্ত হন। ফলে তাকে স্নাতকোত্তর চূড়ান্ত পরীক্ষায় অংশ নিতে দেওয়া হয়নি।

সঠিক অনুচ্ছেদ শিরোনাম কোনটি?
titleA. জন্ম ও শিক্ষা
titleB. ১৯৭১-এ মুক্তিযুদ্ধে ভূমিকা
titleC. মৃত্যু
titleD. রাজনীতি
উত্তর: titleA
ফয়েজ লেক মানব সৃষ্ট একটি খাল যা, চট্টগ্রাম, বাংলাদেশে অবস্থিত। এটি শহরের উত্তরাংশের পাহাড়ী ঢালের পানি প্রবাহকে বাধের মাধ্যমে আটকিয়ে খালটি ১৯২৪ সালে নির্মাণ করা হয় আসাম বেঙ্গল রেলওয়ে কর্তৃপক্ষের তত্ত্বাবধানে। রেলওয়ে কলোনির অধিবাসিদের পানির সুবিধা প্রদানের উদ্দেশে। পরে এটির নাম রেলওয়ে প্রকৌশলী মি. ফয় এর নামানুসারে ফয়'জ লেক নামে পরিচিতি পায়। পাহারতলী মুলত চট্টগ্রামের একটি রেল এলাকা, যেখানে কারখানা, শেড আছে। এখানে উল্লেখযোগ্য সংখ্যক রেলওয়ে কর্মচারী বাস করে। বর্তমানে এখানে, বগি ওয়ার্কশপ, ডিজেল ওয়ার্কশপ, লোকো শেড, পরীক্ষাগার, ভাণ্ডার, ইলেকট্রিক ওয়ার্কশপ, একটি স্কুল (স্থাপিত- ১৯২৪) অবস্থিত। 
এটি রেলওয়ের সম্পত্তি। যাইহোক, বর্তমানে হ্রদটি কনকর্ড গ্রুপের বাবস্থয়াপনায়, চিত্তবিনোদন পার্ক হিসেবে আছে। 

সঠিক অনুচ্ছেদ শিরোনাম কোনটি?
titleA. বাংলাদেশের উল্লেখ যোগ্য স্থান সমূহ
titleB. ঢাকা বিভাগ
titleC. আহসান মঞ্জিল
titleD. চট্টগ্রাম শহরের ফয়েজ লেক
উত্তর: titleD
সিপিইউ সর্বাধিক দক্ষভাবে ব্যবহার করার জন্য আধুনিক অপারেটিং সিস্টেমগুলোতে বহুপ্রোগ্রামিং পদ্ধতি ব্যবহার করা হয়। এতে মেমরিতে একসাথে একাধিক জব থাকতে পারে, ফলে সবসময়ই কোন না কোন জব প্রস্তুত থাকে যা সিপিইউ-কে দিয়ে করিয়ে নেয়া যায়। বহুপ্রোগ্রামিং ব্যবস্থার একটি সম্প্রসারিত রূপ হল সময়-শেয়ারকারী ব্যবস্থা। এই ব্যবস্থায় সিপিইউ-এর শিডিউলিং অ্যালগোরিদমগুলি খুব দ্রুত এক জব থেকে আরেক জবে সুইচ করে, ফলে মনে হয় সবগুলো জব একসাথে চলছে।

সঠিক অনুচ্ছেদ শিরোনাম কোনটি?
titleA. বিতরণকৃত ব্যবস্থা
titleB. বিশেষ পরিবেশের অপারেটিং সিস্টেম
titleC. বহুপ্রোগ্রামিং
titleD. মোড
উত্তর: titleC
বিশিষ্ট শিক্ষাবিদ, কবি, প্রাবন্ধিক, গবেষক, সম্পাদক, অনুবাদক ও জাতীয় অধ্যাপক সৈয়দ আলী আহসান ১৯২২ খ্রিষ্টাব্দের ২৬ মার্চ বর্তমান মাগুরা জেলার আলোকদিয়া গ্রামে এক সম্ভ্রান্ত পরিবারে জন্মগ্রহণ করেন। পুরোনো ঢাকা শহরের আরমানিটোলায় অবস্থিত আরমানিটোলা সরকারি উচ্চ বিদ্যালয় থেকে এন্ট্রান্স (এসএসসি) এবং ঢাকা ইন্টারমিডিয়েট কলেজ (বর্তমানে ঢাকা কলেজ) থেকে এফএ (এইচএসসি) পরীক্ষায় উত্তীর্ণ হন। এরপর ঢাকা বিশ্ববিদ্যালয় থেকে ইংরেজি সাহিত্যে ১৯৪৩ খ্রিষ্টাব্দে স্নাতক (বিএ)এবং ১৯৪৪ সালে স্নাতকোত্তর (এমএ) ডিগ্রি লাভ করেন। এরপর তিনি কলকাতা চলে যান। সেখানেই বিয়ে করেন ৭ জুলাই, ১৯৪৬। অত:পর যথাক্রমে অল ইন্ডিয়া রেডিও কলকাতা কেন্দ্রে এবং রেডিও পাকিস্তান ঢাকা কেন্দ্রে কর্মসূচি নিয়ামকরূপে চাকরি করেছেন। তিনি ১৯৪৯ খ্রিষ্টাব্দে ঢাকা বিশ্ববিদ্যালয়ের বাংলা বিভাগে প্রভাষক হিসেবে যোগদান করেন। ১৯৫৩ খ্রিষ্টাব্দে সৈয়দ আলী আহসান করাচি বিশ্ববিদ্যালয়ের বাংলা বিভাগের প্রধান নিযুক্ত হন। ১৯৬০ খ্রিষ্টাব্দ পর্যন্ত এ পদে কর্মরত ছিলেন। ১৯৬০ থেকে ১৯৬৭ খ্রিষ্টাব্দ পর্যন্ত বাংলা একাডেমীর পরিচালক (প্রধান নির্বাহী) হিসেবে দায়িত্ব পালন করেন। এরপর চট্টগ্রাম বিশ্ববিদ্যালয়ে বাংলা বিভাগের অধ্যাপক ও অধ্যক্ষ হিসেবে যোগদান করেন। ১৯৭১ খ্রিষ্টাব্দে বাংলাদেশ স্বাধীন হয়। ১৯৭২ খ্রিষ্টাব্দ থেকে ২৮ ফেব্রুয়ারি, ১৯৭৫ খ্রিষ্টাব্দ পর্যন্ত তিনি জাহাঙ্গীরনগর বিশ্ববিদ্যালয়ের উপাচার্য হিসাবে দায়িত্ব পালন করেন। এরপর পুনরায় চট্টগ্রাম বিশ্ববিদ্যালয়ে বাংলা বিভাগের অধ্যাপক হিসেবে প্রত্যাবর্তন করেন। ১৯৭৫ খ্রিষ্টাব্দের ২৭ সেপ্টেম্বর থেকে ১৯৭৭ খ্রিষ্টাব্দ পর্যন্ত তিনি রাজশাহী বিশ্ববিদ্যালয়ের উপাচার্য হিসেবে দায়িত্ব পালন করেছেন। ২০০২ খ্রিষ্টাব্দের ২৫ জুলাই তিনি ঢাকায় মৃত্যুবরণ করেন। তাকে জাহাঙ্গীরনগর বিশ্ববিদ্যালয়ের কেন্দ্রীয় মসজিদ সংলগ্ন কবরস্থানে সমাহিত করা হয়।

সঠিক অনুচ্ছেদ শিরোনাম কোনটি?
titleA. মুক্তিযুদ্ধে অংশগ্রহণ
titleB. প্রকাশিত গ্রন্থসমূহ
titleC. জন্ম ও কর্মজীবন
titleD. কবি প্রতিভার মূল্যায়ন
উত্তর: titleC
১৯৫৬ সালে সংসদীয় নির্বাচনের মধ্য দিয়ে ব্য সুউ দেশটির প্রধানমন্ত্রী হন। তবে তার দল অ্যান্টি ফ্যাসিস্ট পিপল'স ফ্রিডম লীগ (এএফপিএলএল) ক্ষমতায় থাকলেও ৩৭% ভোটে জয়ী বামপন্থী জোট হিসেবে পরিচিত ন্যাশনাল ইউনাইটেড ফ্রন্ট নেতৃত্বের সুযোগ পায়। সংসদে এনইউএফ আসনের সংখ্যা বেড়ে যায়। কিন্তু, 'প্রথম-অতীতের পদের' নির্বাচন পদ্ধতির কারণে, বার্মিজ সংসদে এনইউএফ এর প্রতিনিধিত্বটি যে আসনগুলি পেয়েছে তাতে প্রতিফলিত হয়নি। তদাপি, নির্বাচনের এই ফলাফল এএফপিএলএলের জন্য আতঙ্কের কারণ।

সঠিক অনুচ্ছেদ শিরোনাম কোনটি?
titleA. সামরিক যুগ
titleB. ক্ষমতাচুত্য
titleC. এএফপিএল বিভাজন
titleD. প্রধানমন্ত্রীত্ব
উত্তর: titleD
জিনিউসেন্স ডিফল্ট ডেক্সটপ পরিবেশ হিসাবে গ্নোম ব্যবহার করে থাকে। গনোম গ্নু প্রকল্পের ডিফল্ট ডেস্কটপ পরিবেশ। ব্যবহারকারীর পছন্দ অনুযায়ী গ্রাফিক্যাল ইউজার ইন্টারফেস কাস্টমাইজ করা যায়। এক্স ডিসপ্লে ম্যানেজার, উইন্ডো ম্যানেজার, এবং অন্যান্য ডেক্সটপ পরিবেশ হোস্ট রিপোজিটরি থেকে ইন্সটল করা যায়।

ইউবিকুইটি ইনস্টলারের মাধ্যমে লাইভ সিডি থেকে সরাসরি হার্ডডিস্কে ইনস্টল করা যায়। এবং সম্পূর্ণ ইনস্টল হওয়ার পূর্বে কম্পিউটার রিস্টার্ট করার প্রয়োজন হয় না।

প্রয়োজনীয় সাধারণ সিস্টেম টুলের পাশাপাশি জিনিউসেন্স অতিরিক্ত কিছু নিত্যপ্রয়োজনীয় সফটওয়্যার ইনস্টল করে। এই তালিকায় রয়েছে অফিস স্যুট ওপেন অফিস ডট অর্গ, ইপিফ্যানি ইন্টারনেট ব্রাউজার, তাৎক্ষনিক বার্তা আদানপ্রদানের জন্য পিজিন, ছবি সম্পাদনার জন্য গিম্প। এছাড়া সফটওয়্যার ডেভেলপমেন্টের জন্য কিছু টুল যেমন জিসিসি এবং গ্নু ইম্যাকস টেক্সট এডিটর ডিফল্টভাবে ইনস্টল হয়ে যায়।

সঠিক অনুচ্ছেদ শিরোনাম কোনটি?
titleA. ইন্সটল করা
titleB. সংস্করণসমূহ
titleC. কারিগরী দিক
titleD. সীমাবদ্ধতা
উত্তর: titleC
"সালাম বম্বে!" চলচ্চিত্রের বেশিরভাগ চিত্রায়ণ করা হয়েছিল বম্বের বৃহত্তম এবং এশিয়ার দ্বিতীয় বৃহত্তম গণিকালয় কামাঠিপুরা এলাকার ফকল্যাণ্ড রোডে। মূল চরিত্রের বাইরে অন্যান্য দেহব্যাবসায়ীরা কামাঠিপুরার প্রকৃত দেহব্যাবসায়ী ছিলেন। চলচ্চিত্রের শিশু অভিনেতারা প্রকৃত পথশিশু ছিল। মহড়ার জন্য গ্রান্ট রোড রেলস্টেশনের নিকট একটি কক্ষ ভাড়া নেওয়া হয়েছিল, যেখানে প্রথম দিন প্রায় ১৩০ জন শিশুর মহড়া নেয়া হয়েছিল। পরবর্তীতে চলচ্চিত্রে উপস্থিতির পূর্বে ২৪জন পথশিশুর দল একটি বিশেষ কর্মশালায় নাটকীয় প্রশিক্ষণ গ্রহণ করেছিল। যেখানে তাদের ধারাবাহিক অনুশীলন, সঙ্গীত, নৃত্য ও অভিনয়ের প্রশিক্ষণ দেয়া হয়েছিল। ধীরে ধীরে তাদের কাছ থেকে বম্বে শহর, তাদের বাবা-মা, যৌনতা, পাচার, মাদকব্যবসা, গ্যাং এবং তাদের অর্থোপার্জনের গল্প জানা হয়। এমনকি তাদেরকে পরিবারের সাথেও পুনরায় একত্রিত করা হয়েছিল। তাদের চিকিৎসার ব্যয়ভার নেয়া হয়েছিলো এবং চলচ্চিত্রে কাজ করা জন্য তাদের অর্থ প্রদান করা হয়েছিল এবং সে অর্থের কিছু অংশ স্থির আমানত হিসাবে রেখে দেওয়া হয়েছিল। চলচ্চিত্রে দুই মিনিটের একটি দৃশ্যে পত্রলেখকের চরিত্রে অভিনয় করেছেন ইরফান খান, যেটি ছিল তার প্রথম চলচ্চিত্রে কাজ।

মুক্তির পর, চলচ্চিত্রে উপস্থিত শিশুদের পুনর্বাসনের জন্য, ১৯৮৯ সালে পরিচালক মীরা নায়ার সালাম বালক ট্রাস্ট নামে একটি সংস্থা প্রতিষ্ঠা করেন। চলচ্চিত্রে অভিনয় করেছে এমন বেশিরভাগকেই শেষ পর্যন্ত এই ট্রাস্টের অধীনে সাহায্য করা হয়েছিল। শিশু মনোবিজ্ঞানী দিনাজ স্টাফোর্ড, চলচ্চিত্রের পরে শিশুদের সাথে কাজ করছেন। ট্রাস্টটি বর্তমানে কার্যকর রয়েছে, এবং বম্বে, দিল্লি এবং ভুবনেশ্বরে পথশিশুদের সহায়তা প্রদান করে থাকে। চলচ্চিত্রে কৃষ্ণার চরিত্রে অভিনয় করা শফিক সাইয়েদ বর্তমানে বেঙ্গালুরুতে অটোরিকশা চালক হিসাবে জীবনধারণ করেন।

মীরা নায়ারের সঙ্গে একাধিক প্রযোজক চলচ্চিত্রটির প্রযোজনায় অংশ নিয়েছিলন, যেখানে নির্বাহী প্রযোজনায় ছিলেন ফ্রান্সের গ্যাব্রিয়েল আউর, যুক্তরাজ্যের মাইকেল নোজিক এবং ভারতের অনিল তেজানী এবং সহ-নির্বাহী প্রযোজনায় চেরি রজার্স। এছাড়াও সহকারি প্রযোজনায় ছিলেন জেন বালফোর এবং সহ-প্রযোজক মিচ এপস্টাইন।

সঠিক অনুচ্ছেদ শিরোনাম কোনটি?
titleA. সমালোচকদের অভ্যর্থনা
titleB. সঙ্গীত
titleC. নির্মাণ
titleD. বক্স অফিস
উত্তর: titleC
ইদগাম শব্দের অর্থ মিলিয়ে দেওয়া এবং মা’ল গুন্নাহ অর্থ গুন্নাহ(নাক থেকে উচ্চারণ;বাংলা চন্দ্রবিন্দু উচ্চারণের মতো) এর সহিত উচ্চারণ।

এখানে নুন সাকিন ও তানউইনকে পরের হরফের সাথে মিলিয়ে গুন্নার সহিত উচ্চারণ করে পড়া বুঝান হচ্ছে যখন এদের পর ى ، ن ، م ، و এই ৪ টি হরফ থেকে যেকোনো হরফ আসে। 

উদাহরণ : مَنْ يَّعْمَلْ

সঠিক অনুচ্ছেদ শিরোনাম কোনটি?
titleA. ইদগামে মা’ল গুন্নাহ
titleB. ইখফা-ই-হাকিকী
titleC. ইদগামে বেলা গুন্নাহ
titleD. ইদগামে মিসলাইন সগির
উত্তর: titleA
১৯৬৯ সালে কংগ্রেসের বিভাজন হওয়ায় ইন্দিরা গান্ধীর আরম্ভ করা কংগ্রেস (আই)-এর তিনি অধ্যক্ষ ছিলেন। পরে তিনি ইন্দিরা গান্ধীর মন্ত্রীপরিষদে অর্থ মন্ত্রীর দায়িত্বভার লাভ করেন। এই সময়ে তিনি ভারতীয় মুদ্রার মূল্য কম করার মত ব্যবস্থা গ্রহণ করেন। তিনি ১৯৭৬ সালে জরুরিকালের সময়ে ভারতের অর্থমন্ত্রী ছিলেন। জরুরিকালের পরে তিনি ইন্দিরা গান্ধীর কংগ্রেস এড়িয়ে দেবরাজ অর্সু এবং কাশু ব্রহ্মানন্দ রেড্ডীর কংগ্রেসে যোগ দেন।

সঠিক অনুচ্ছেদ শিরোনাম কোনটি?
titleA. অর্থ মন্ত্রালয় এবং জরুরিকাল
titleB. সবুজ বিপ্লব
titleC. প্রারম্ভিক সময়কাল
titleD. মৃত্যু
উত্তর: titleA